Taco

Taco (spansk ’bunt’, ’klosse’) er ein mexicansk måte å ete ulike matretter på ved hjelp av eit lite flatt brød av mais- eller kveitemjøl kalla tortilla. Det blir lagt fyll på tortillaen, som så blir folda og eten med handa. Ein kan laga taco med mange ulike typar fyll, som oksekjøt, grisekjøt, kylling, sjømat, bønner, grønsaker og ost, og garnert med ulike smakstilsetjingar som salsa, guacamole eller rømme, og grønsaker, som salat, koriander, lauk, tomatar og chili. Taco er ei vanleg form for antojito, eller meksikansk gatekjøkkenmat, som har spreidd seg over heile verda. Tortillaen kan også steikast eller frityrsteikast til eit hardt skjel, og dette er blitt ein utbreidd tacotype i mellom anna Noreg.

Tacos kan samanliknast med liknande matvarer som burrito, som ofte er mykje større og rulla saman i staden for å foldast; taquito, som blir rulla og steikte; eller chalupa/tostada, der tortillaen blir steikt før han blir fylt.

 Tortillatypar 
mini|Tacos de barbacoa med mørk tortilla.

I det mexicanske og sentralamerikanske kjøkenet er tortillaen som oftast av kvitt maismjøl og blir servert mjuk og varm. Ein kan også nytta gult, blått eller raudt mjøl. I tex-mex-kjøkenet blir det ofte nytta tacoskjell av tørka maistortilla gjort på gult maismjøl.

 Taco i Noreg 
mini|venstre|Taco i skjel.
mini|Vanlege ingrediensar i taco
Tacoen kom til Noreg kring 1965. Det kom etter førespurnadar frå amerikanske arbeidarar som arbeidde offshore i Nordsjøen som var busette i Stavanger.
Tacoingrediensar og tilbehøyr var opphavleg importert av kjøpmannen Allert Middelthon, i håp om å tilfredsstilla vitjande amerikanarar.https://snl.no/taco Den «norske» tacoen er hovudsakleg basert på tex-mex-tacoen som blei introdusert her, og held fram å vera mest populær, sjølv om meir meksikanske oppskrifter og matvarer er blitt innført sidan.

Ifølgje Haugen-gruppa, som distribuerer Old El Paso i Noreg, er Noreg landet som et mest meksikansk mat per innbyggjar etter Mexico. Opplysningskontoret for frukt og grønt hevda i 2021 at over halvparten av alle nordmenn åt taco minst ein gong i månaden. Ifølgje Ipsos åt 12,6 % av nordmenn taco kvar fredag i 2018. Skikken blir gjerne kalla «fredagstaco».

Kjelder

Denne artikkelen bygger på «Taco» frå ,  den 20. mai 2007.  

Denne artikkelen bygger på «Taco» frå , og «Taco» frå  den 4. februar 2026.  

Bakgrunnsstoff

Kategori:Meksikansk mat
Kategori:Texmexmat